**МАГИСТЪРСКА ПРОГРАМА**

**ЗВУКОРЕЖИСЬОР ЗА ЕЛЕКТРОННИ МЕДИИ И ФИЛМОВО ПРОИЗВОДСТВО**

Образователно-квалификационна степен: **Магистър**

Професионална квалификация: **Звукорежисьор**

Срок на обучение: **2 семестъра**

Форма на обучение: **Редовна**

АНОТАЦИЯ

В магистърската програма „Звукорежисьор за електронни медии и филмово производство“ в професионално направление 8.3. Музикално и танцово изкуство се обучават студенти след придобита образователно-квалификационна степен

„Бакалавър“/„Магистър“ по специалности „Електронни технологии в музиката“,

„Изпълнителско изкуство (народни инструменти или народно пеене) и „Изпълнителско изкуство (поп и джаз пеене)“ в професионално направление 8.3. Музикално и танцово изкуство и специалност „Педагогика на музикалното изкуство“ в професионално направление 1.3. Педагогика на обучението по ..., редовна форма на обучение.

# Организация на обучението

Учебният план е с общ хорариум 495 ч. и дава общо 60 ЕСТS кредита, разпределени поравно за двата семестъра в съответствие с държавните изисквания.

Магистърската програма включва задължителни, избираеми и факултативни дисциплини.

# Образователни цели на магистърската програма

Обучението в магистърската програма „Звукорежисьор за електронни медии и филмово производство“ има за цел да подготви специалисти с образователно- квалификационни параметри, които им дават възможност за пълноценна реализация в звукозаписни студия за производство на CD и DVD, за озвучаване и обработка на звука за електронни медии – радио и телевизия, за производство на документални, анимационни, късометражни и игрални филми, за музикални предавания, за музикални монтажи и оформления, за управление на звуковата материя при музикални изпълнения.

# Квалификация и кариерно развитие

Студентите, успешно завършили обучението в магистърска програма

„Звукорежисьор за електронни медии и филмово производство“ са подготвени да извършват специализирана професионална дейност в сферата на звуковата обработка и дизайн.

 Завършилите тази магистърска програма ще могат да осъществяват научноизследователска, научно-приложна и художественотворческа дейност (според изискванията на „Наредба за държавните изисквания за придобиване на висше образование на образователни степени „Бакалавър“, „Магистър“ и „Специалист“ – чл.9 ал.2“) и да получат **професионална реализация** в качеството си на експерти или консултанти както следва:

* Звукорежисьор за радиопредавания;
* Звукорежисьор за телевизионни предавания;
* Звукорежисьор за озвучаване на игрални документални, анимационни и късометражни филми;
* Музикален оформител за озвучаване на реклами;
* Звукорежисьор за звукозаписни студия, за производство на CD и DVD;
* Звукорежисьор за озвучаване на театрални спектакли, концерти, ансамбли и др.;
* Преподаватели във висши училища за учебни дисциплини в сферата на обработка на звука;

# Длъжности:

По националната класификация на длъжностите и професиите в Република България (2011 г.) длъжностите, които магистрите-звукорежисьори могат да заемат, са от:

единична група 5005 – Тонрежисьор;

* единична трупа 5006 – Звуков дизайнер;
* единична група 3009 – Звукооператор, смесител на звукове
* единична група 3010 – Звукотехник
* единична група 3014 – Оператор, аудиосъоръжения
* единична група 3035 – Тоноператор
* единична група 3038 – Първи асистент, звукорежисьор
* единична група 3039 – Специалист, звукови ефекти

Завършилият магистърска степен „Звукорежисьор за електронни медии и филмово производство“ има право:

* да специализира в различни форми за следдипломна квалификация и продължаващо обучение;
* да продължи образованието си в образователно-квалификационна степен

„Доктор”.

# СТРУКТУРА НА УЧЕБЕН ПЛАН

**Магистър: „ЗВУКОРЕЖИСЬОР ЗА ЕЛЕКТРОННИ МЕДИИ И ФИЛМОВО ПРОИЗВОДСТВО“**

|  |  |  |  |
| --- | --- | --- | --- |
| Първи семестър | ECTSкреди ти | Втори семестър | ECTSкреди ти |
| Звукозапис в киното и телевизията | **6,0** | Звукозапис, смесване и мастериранена различни жанрове музика | **3,0** |
| Звукотехника и технологии в ефирностудио | **6,0** | Постпродукция | **2,0** |
| Звукорежисура за радиоефир | **5,0** | Звукорежисура за ефирна телевизия | **2,0** |
| Аудиомонтаж | **5,0** | Избираема учебна дисциплина - 1 | **4,0** |
| Избираема учебна дисциплина - 1 | **4,0** | Избираема учебна дисциплина - 2 | **4,0** |
| Избираема учебна дисциплина - 2 | **4,0** | Държавен изпит или защита надипломна работа | **15,0** |
| **ОБЩО:** | **30,0** | **ОБЩО:** | **30,0** |

|  |
| --- |
| **Общо за I-ви и II-ри семестър – 60,0 кредита** |
| **Избираеми дисциплини** |  | **Избираеми дисциплини** |  |
| **Първа група** |  | **Втора група** |  |
| Акустика на музикалните инструменти | **4,0** | Дублаж | **4,0** |
| Саунд дизайн | **4,0** | Видеомонтаж и афтърефекти | **4,0** |
| Композиция на интерактивна музика | **4,0** | Обработка на сигнали | **4,0** |
| Интеграция и взаимодействие насофтуерни програми | **4,0** | Технология на звукозаписа наоткрито | **4,0** |
| **Общ хорариум на дисциплините,****които се избират от групата** | **8,0** | **Общ хорариум на дисциплините,****които се избират от групата** | **8,0** |
| **Общ хорариум на дисциплините, които се избират 16,0 кредита** |

# СЪДЪРЖАНИЕ НА ДИСЦИПЛИНИТЕ

**ЗАДЪЛЖИТЕЛНИ ДИСЦИПЛИНИ:**

# ЗВУКОЗАПИС В КИНОТО И ТЕЛЕВИЗИЯТА

**ECTS кредити: 6,0**

**Седмичен хорариум:** 1 л +3 у

# Форма за проверка на знанията:

**Текуща оценка:** I **Методическо ръководство Катедра** „Музика“

# Факултет по изкуствата Лектори:

Доц. д-р Валери Пастармаджиев

 **Тел.:** +359 73/ 588 511

**E-mail:** art@swu.bg

# Анотация:

Курсът по „Звукозапис в киното и телевизията“ е насочен към формиране на познания и практически умения за звукозаписна дейност в различните по своето естество телевизионни и кино формати. Учебната дисциплина има за цел да даде познания на студентите за работа с базови технологии в киното и телевизията, програмните средства и оптималното взаимодействие между тях при реализиране на звукозаписната дейност. Овладяват се знания за структурата и съдържанието на професионалната звукорежисьорска дейност в творческите студиа и на снимачната площадка при работа над телевизионни произведения в различните жанрове.

# Съдържание на учебната дисциплина:

Основната теоретична материя е разпределена в два основни дяла – звуково решение на филм и специфика на звукозаписната дейност в различните телевизионни жанрове. В практическите упражнения се овладяват умения за работа с техническата апаратура при реализиране на звукозаписната дейност, усвоява се спецификата на звукорежисьорската дейност в различните телевизионни жанрове.

Студентите прилагат на практика теоретичните познания от лекционния курс като се разработват практически задачи, свързани с разглежданите теми. Усвояват се принципите на работа със съответните компютърни програми.

# Технология на обучението и оценяване:

Курсът „Звукозапис в киното и телевизията“ дава възможност на студентите да придобият освен теоретични знания, но и практически умения за основните принципи на работа в творческите студия над телевизионните и кино произведения в различните жанрове. Развиват се умения за реализиране на звукозаписна дейност независимо от условията, при които се осъществява творческият проект. В процеса се използват техническите и технологически възможности на съвременното кинопроизводство за постигането на реалистична звукова картина.

Студентите разработват разнообразни практически задачи – звукозаписна дейност на открито, както и практически задачи – звукозаписна студийна дейност. Окончателната оценка по дисциплината е резултат от текущия контрол и оценката от изпита, който е практически. Той се състои в реализиране на звукозапис върху зададен видео материал.

# ЗВУКОТЕХНИКА И ТЕХНОЛОГИИ В ЕФИРНО СТУДИО

**ECTS кредити: 6,0**

**Седмичен хорариум:** 1 л +3 у

# Форма за проверка на знанията: Изпит: I

**Методическо ръководство Катедра** „Музика”

# Факултет по изкуствата Лектори:

Х.пр. д-р Маргарит Русев **Тел.:** +359 73/ 588 511

**E-mail:** rusev@bnr.bg

# Анотация:

Курсът по „Звукотехника и технологии в ефирно студио“ е насочен към формиране на теоретични познания, свързани с техниката и технологиите за работа със звука, с които са оборудвани звукови броудкаст апаратни и студиа – стационарни и подвижни. Развиват се компетенции за работа с техниката и технологиите за звукова реализация в броудкаста.

# Съдържание на учебната дисциплина:

В лекционния курс студентите изучават теоретичните основи на звукотехниката и технологичния процес на звука в броудкаста, определят се основните насоки за самостоятелната работа. В практическите упражнения обучаваните овладяват техническите средства и технологията на работа в броуткаст студийната и извънстудийната среда.

# Технология на обучението и оценяване:

След завършване на курса по „Звукотехника и технологии в ефирно студио“, студентите придобиват теоретични знания за техниката и технологиите за реализацията на ефирен звук, основни практически компетенции за работа с техническото оборудване и звуковите технологии в броудкаст студио. Студентите получават познания за необходимите технически компоненти на броудкаст аудио студио; за системите за звуково осигуряване на ефира /аналогови и цифрови/ и компютърно базирани системи за броудкаст; за необходимите компоненти на работната ефирна станция. Обучаваните развиват компетенции за техниката и технологиите за реализацията на ефирния звук.

Помощни средства на обучението са: видеопрезентационна система; броудкаст звуково студио; компютърно базирана звукова работна станция за броудкаст.

В средата и в края на семестъра се провеждат два теста, а практическите задачи са равномерно разпределени през периода на обучение. Изпитът се провежда в две части. Първата част е теоретична като се разработва въпрос от конспект. Втората част е практическа: изпълнение на задача със звукотехнически средства за броудкаст.

# ЗВУКОРЕЖИСУРА ЗА РАДИОЕФИР

**ECTS кредити: 5,0**

**Седмичен хорариум:** 1 л +2 у

# Форма за проверка на знанията: Текуща оценка: I

**Методическо ръководство Катедра** „Музика”

# Факултет по изкуствата Лектори:

Х.пр. д-р Маргарит Русев **Тел.:**+359 73/ 588 511

**E-mail:** rusev@bnr.bg

# Анотация:

Курсът по „Звукорежисура за радиоефир” е насочен към формиране на знания, умения и компетенции необходими за работата на звукорежисьора в програмната реализация на ефирна радиостанция.

# Съдържание на учебната дисциплина:

В лекционния курс студентите изучават теоретичните основи на звукорежисурата в радиоброудкаста и технологичния процес на реализация на звукова програма за радиоефира.

В практическите упражнения студентите усвояват и прилагат на практика теоретичните знания, придобиват практически умения и компетенции за технологичния процес на звуковата реализация на радиопрограма.

# Технология на обучението и оценяване:

Студентите придобиват теоретични знания за технологичния процес на ефирното радиопроизводство, за терминологията и форматите на радиопредаванията, структурата на ефирната програма и технологията за производство. Обучаваните се запознават с характера на длъжността – звукорежисьор за радиоефир и практическата реализация на радиопредаване в ефир.

Студентите придобиват компетенции за работа с микрофоните в радиостудиото и комутацията на звуковия сигнал за ефирното излъчване; получават умения за работа с компютърно базирани звукови работни станции за радиоброудкаст. Студентите също така развиват умения за изработка на радиосигнали и радиореклама.

Помощни средства на обучението: видеопрезентационна система; ефирно радио студио; компютърно базирана звукова работна станция за радиоброудкаст.

В средата и в края на семестъра се провеждат два теста, а практическите задачи са разпределени през семестъра. Оценяването /текуща оценка/ е на база изпълнението на поставените задачи през периода на обучение.

# АУДИОМОНТАЖ

**ECTS кредити: 5,0**

**Седмичен хорариум:** 1 л +2 у

# Форма за проверка на знанията: Текуща оценка: I

**Методическо ръководство Катедра** „Музика”

# Факултет по изкуствата Лектори:

Гл.ас. д-р Валери Димчев **Тел.:** +359 89825306

**E-mail:** valeridimchev@swu.bg

# Анотация:

Курсът по „Аудиомонтаж“ има за цел да подобри теоретичната компетентност и да усъвършенства практическите умения на студентите при работата им с DAW – дигитална аудио работна станция (Pro tools, Cubase и др.). Основен акцент в този процес заема записът на аудио материал и стратегическите софтуерни подходи, принципи, функции при неговата обработка и манипулация.

# Съдържание на учебната дисциплина:

Лекционният курс е структуриран в три части. Студентите усвояват основните теоретични познания, относно изучаваната проблематика, иновационните методи на аудио запис и обработка. Обучаваните изучават освен традиционните принципни постановки, но и някои новаторски или нетипични подходи. Практическите упражнения допълват теоретичните познания от лекционния курс и разработват практически задачи; прилагат се на практика изучаваните операции, стратегии и принципи.

# Технология на обучението и оценяване:

Получават се теоретични знания за конфигуриране на компютър за работна аудио станция (DAW), усвояват се умения, необходими за пълноценна обработка на аудио материал в дигитална среда и съществуващите софтуерни функции. Обучаваните придобиват практически умения за запис на звуков източник и аудио обработка до пълно качествено завършване на аудио продукт (песен, инструментална музика, звук за филм, TV, театър и т.н. ).

Студентите самостоятелно разработват свои технологични модели по предварително зададена задача. Така се придобиват умения за прилагане на коректни настройки на ниво и качествени, достоверни темброви характеристики. Обучаваните се подготвят за работа с по-напреднали принципи и подходи при микс и мастеринг като: автоматизация, работа в групи и др.

В средата и в края на семестъра се провеждат два теста, а практическите задачи са равномерно разпределени през периода на обучение. Оценяването в края на семестъра изисква успешното изпълнение на посочените в програмата дейности.

# ЗВУКОЗАПИС, СМЕСВАНЕ И МАСТЕРИРАНЕ НА РАЗЛИЧНИ ЖАНРОВЕ МУЗИКА

**ECTS кредити: 3,0**

**Седмичен хорариум:** 1 л +2 у

# Форма за проверка на знанията: Изпит: II

**Методическо ръководство**

**Катедра** „Музика“

# Факултет по изкуствата Лектори:

Гл.ас.. д-р Валери Димчев **Тел.:** +359 73/ 588 511

**E-mail:** art@swu.bg

# Анотация:

Курсът по „Звукозапис, смесване и мастериране на различни жанрове музика“ се изгражда върху вече добре развити знания в областта на тонрежисурата, звукозаписа и звуковия дизайн. Проследяват се всички етапи още от възникването на звука, разпространението му в акустична среда и записването му, до обработката, смесване и мастериране на крайния продукт, влияние на шумовите ефекти и тяхното преодоляване. Чрез дисциплината се формират теоретически познания и практически умения за процеса записване съобразно условията на реализация, както и за реализиране на смесването и мастерирането.

# Съдържание на учебната дисциплина:

В лекциите се овладяват теоретичните основи при реализиране на запис и неговите особености в зависимост от условия на реализирането му. В практическите упражнения се развиват практически умения за запис, смесване и мастериране, изчистване на шумове, съобразно акустическите особености и вида на осъществяваната дейност. Студентите разработват практически задачи, свързани с разглежданите теми; усвояват принципите на работа със съответните компютърни програми и така изпълняват поставените задачи.

# Технология на обучението и оценяване:

Студентите получават познания за честотните диапазони в различните стилове музика; за влиянието на акустическите особености на помещението и значението на разположението на микрофоните. Придобиват се познания за реализиране на запис и особеностите му в зависимост от акустичните особености на средата, въздействията на различни шумове и начини за преодоляването им. Получават се знания за процеса смесване и избор на ефекти, с оглед преследването на определени художествени параметри. Студентите получават познания и практически умения за процеса мастериране.

През семестъра студентите разработват минимум пет практически задачи.

Изпитът също е практически и се състои в обработка на звукозапис.

# ПОСТПРОДУКЦИЯ

**ECTS кредити: 2,0 Седмичен хорариум:** 2 у

# Форма за проверка на знанията: Текуща оценка: II

**Методическо ръководство Катедра** „Музика”

# Факултет по изкуствата Лектори:

Ас. д-р Венцислав Мицов **Тел.:** +359 73/ 588 511

**E-mail:** art@swu.bg

# Анотация:

Курсът по „Постпродукция” е насочен към формиране на знания, умения и компетенции необходими при реализиране цялостната постродукция на видео филми. Придобиват се теоретични знания за основните постпродукционни етапи, за базовите закономерности при монтажа на звука и проблеми възникващи в практиката.

# Съдържание на учебната дисциплина:

В практическите упражнения студентите овладяват практически умения за реализиране на постпродукционния процес, свързан със синхронизиране на звука към видеоматериали и допълнителни аудио операции, в зависимост от особеностите на видео материала. Усвояват се основните етапи при постпродукцията на видео материали и се овладяват практически умения за реализиране процеса на звуковата постпродукция при подготовката на аудио материала и синхронизирането му към съответните видео кадри.

# Технология на обучението и оценяване:

Студентите придобиват теоретични знания за отделните етапи при реализиране на постпродукцията във филмовото производство, както и практически умения за синхронизиране на звук към кадрите във видео материали. Студентите усвояват компетенции относно звуковата реализация на видео материали. Овладяват се основните принципни положения, свързани с добавянето на звук към видеоматериали и процесите на нагаждане на звука, както и практически умения за добавяне на глас зад кадър, разпознаване на основните проблеми, възникващи при този процес и начините за преодоляването им.

Помощни средства на обучението са: видеопрезентационна система; софтуер за практически дейности.

През семестъра студентите решават тест и разработват практически задачи.

Оценяването е на база изпълнението на дейностите през семестъра.

# ЗВУКОРЕЖИСУРА ЗА ЕФИРНА ТЕЛЕВИЗИЯ

**ECTS кредити: 2,0 Седмичен хорариум:** 2 у

# Форма за проверка на знанията:

**Текуща оценка:** II **Методическо ръководство Катедра** „Музика”

# Факултет по изкуствата Лектори:

Х.пр. д-р Емил Трайчев

**Тел.:** +359 73/ 588 511

**E-mail:** art@swu.bg

# Анотация:

Курсът по „Звукорежисура за ефирна телевизия“ е насочен към формиране на знания, умения и компетенции, необходими за работата на звукорежисьора в различни телевизионни предавания.

# Съдържание на учебната дисциплина:

Учебната дисциплина има за цел формиране на знания и умения за технологията на програмната реализация на звукова телевизионна програма. В практическите упражнения обучаваните придобиват компетенции за осъществяване на звуков продукт в различни телевизионни формати. Формират се теоретични знания за технологията на телевизионното производство и ролята на звукорежисьора в него.

# Технология на обучението и оценяване:

Студентите придобиват теоретични знания за терминологията в ТВ и технологичния процес на ефирното ТВ производство, за структурата на ефирната програма, за характера на длъжността – звукорежисьор. Усвояват се умения за работа с микрофоните в аудио студиото и комутацията на звуковия сигнал за ефирното излъчване; придобиват се умения за работа с компютърно базирани звукови работни станции за аудио броудкаст. Студентите придобиват компетенции за практическа реализация на ТВ предаване в ефир и умения за изработка на аудио сигнали и ТВ реклама.

Помощни средства на обучението: видеопрезентационна система; ефирно аудио студио; компютърно базирана звукова работна станция за ТВ аудио броудкаст.

Студентите се тестуват в средата и в края на семестъра. Оценяването /текуща оценка/ е на база изпълнението на поставените задачи през семестъра.

# ИЗБИРАЕМИ ДИСЦИПЛИНИ ПЪРВА ГРУПА

**АКУСТИКА НА МУЗИКАЛНИТЕ ИНСТРУМЕНТИ**

# ECTS кредити: 4,0

**Седмичен хорариум:** 1 л + 2 у

# Форма за проверка на знанията:

**Изпит:** I

# Методическо ръководство Катедра „Музика”

**Факултет по изкуствата Лектори:**

Доц. д-р Валери Пастармаджиев

**Тел**. +359 887128962

**E-mail:** valstz@swu.bg

# Анотация:

Курсът по „Акустика на музикалните инструменти“ е насочен към изучаване на акустичните процеси в музикалните инструменти и физичните процеси и явления, които ги обуславят. Представят се основни теоретични знания за звукообразуването, възникването и развитието на тоновите системи. Дисциплината също така се занимава със звукооформянето и излъчването на звука. Формират се познания у студентите относно разпространението на звуковите вълни, електроакустиката и пространствената акустика. Знанията, придобити чрез курса по „Акустика на музикалните инструменти“ намират широко приложение и в редица други музикални дисциплини като хармония, инструментознание, оркестрация, дирижиране и др.

# Съдържание на учебната дисциплина:

Учебната дисциплина има за цел да даде познание, насочено към формиране на разбирането за основните механизми на слуховото възприятие на звуковите сигнали и

структура на слуховата система. Придобитите знания и умения могат да имат пряко приложение в звукорежисирането на музикалните инструменти. В практическите упражнения студентите придобиват знания за акустиката, устройството, звукообразуването и звукоизлъчването на различните групи музикални инструменти както от естествен характер, така и чрез компютърни симулации.

# Технология на обучението и оценяване:

Студентите получават познания за основните физически принципи, звуковото налягане, скорост на частиците, силата на звука, скоростта на звука, дължина на вълната; звуковите трептения в механични системи; звуковите трептения като функция от времето; знания за различните видове музикален строй. Дава се познание, насочено към формиране на разбирането за основните механизми на слуховото възприятие на звуковите сигнали; за разпространението на звуковите вълни и структура на слуховата система. Студентите придобиват знания за качествата на звука, устройството и звукообразуването на музикалните инструменти и акустическите им особености; разпространението на звука във въздуха и в затворени помещения, реверберация. Слушат се музикални композиции и се определя характера на слуховото възприятие на музикалните сигнали.

В средата и в края на семестъра се провеждат два теста, а практическите задачи са равномерно разпределени през периода на обучение. Разработва се и реферат. Изпитът е под формата на тест, състоящ се от 20 въпроса.

# САУНД ДИЗАЙН

**ECTS кредити: 4,0 Седмичен хорариум:** 3 у

# Форма за проверка на знанията:

**Текуща оценка:** I **Методическо ръководство Катедра** „Музика”

# Факултет по изкуствата Лектори:

Ас. д-р Венцислав Мицов

**Тел.:** +359 0878 461468

**E-mail:** art@swu.bg

# Анотация:

Курсът по „Саунд дизайн“ е насочен към формиране на знания, умения и компетенции, необходими при реализиране звуковата постпродукция – цялостния звуков дизайн. Получават се знания за отделните етапи при реализирането на саунд дизайн и се формират умения за финална звукообработка, овладяване на техники и методи на работа и техническо обезпечаване на реализирането на звуковата постпродукция.

# Съдържание на учебната дисциплина:

В практическите упражнения студентите овладяват теоретичните основи за ключовите етапи в саунд дизайна. Формират се теоретични знания за същността и особеностите на саунд дизайна.

Учебната дисциплина има за цел усвояване на основните етапи, принципи на работа и специфика при звукообработката и овладяване на технологиите във втория по важност основен процес в постпродукцията след монтажа и наслагването на звуковите файлове, а именно тяхната обработка и окончателно завършване.

# Технология на обучението и оценяване:

Студентите придобиват теоретични знания за технологията на реализация на финалния процес на саунд дизайна, както и практически умения за звукообработка и финализиране на творчески проекти. Обучаваните получават познания и придобиват практически умения за “Surround” миксиране; за видовете звукови ефекти и особеностите при прилагането им. Студентите получават теоретични познания и овладяват практически умения при създаването на звукови ефекти при реклами и филми. Придобиват се практически умения за аудио обработка и звуково финализиране на различни онлайн обекти и кратки видео материали.

Помощни средства на обучението: видеопрезентационна система, софтуер за практически упражнения.

Със студентите се провежда тест и минимум три практически задачи по време на семестъра. Оценяването е на база изпълнението на дейностите през семестъра.

# КОМПОЗИЦИЯ НА ИНТЕРАКТИВНА МУЗИКА

**ECTS кредити: 4,0 Седмичен хорариум:** 3 у

# Форма за проверка на знанията:

**Текуща оценка:** I **Методическо ръководство Катедра** „Музика”

# Факултет по изкуствата Лектори:

Доц. д-р Валери Пастармаджиев

**Тел.** +359 887128962

**E-mail:** valstz@swu.bg

# Анотация:

Курсът по „Композиция на интерактивна музика“ е насочен към формиране на практически умения, свързани с принципите и техническите средства за създаване на интерактивна музика, приложима към компютърни/видео игри, софтуерни приложения, филмова и медийна музика. Студентите придобиват практически умения и навици за работа с различните технологии и софтуерни приложения за композиция, аранжиране, оркестриране и обработка на музика, която е във взаимодействие с видео изображение/картина/. Дисциплината има за цел да запознае студентите със спецификата на приложението на компютъра в тази област на музиката.

# Съдържание на учебната дисциплина:

Студентите придобиват умения и навици за работа с различните технологии и софтуерни приложения за композиция, аранжиране, оркестриране и обработка на музика. Прилагат се специфични техники при създаването на компютърна симулация. Използват се знанията за работа с музикален софтуер и виртуални синтезатори за създаване на музика приложима към интерактивна среда. Особено внимание се обръща на преодоляването на техническите, композиционни и оркестраторски проблеми при компютърна симулация. Формират се практически умения за изразяване на определен тематичен характер или ситуация от видео изображение чрез създаване на интерактивна музика.

# Технология на обучението и оценяване:

Студентите овладяват умения за коректна употреба на софтуерни секвенсери; работят с виртуалните инструменти на програмата Pro Tools и др. Обучаваните планират отделните етапи на композиция, аранжиране и оркестриране спрямо

спецификите и изискванията на интерактивната среда. Разработва се цялостна концепция за реализиране на основни композиционни решения посредством изследване на различни музикални техники и методи за звуково представяне, в зависимост от стиловите и жанрови особености.

Помощни средства на обучението: продукционно звукозаписно студио; компютърна работна станция с инсталирани софтуерен секвенсер и хардуерни звукозаписни системи; MIDI клавиатура/контролер; звуков интерфейс; звуковъзпроизвеждаща техника и др.

Студентите разработват два малки проекта (създаване на музика /фрагмент/за видео игра, музика за реклама или др.) и голям проект (създаване на музика за късометражен филм). Крайната оценка за семестъра се формира като средносумарна от упоменатите дейности през семестъра.

# ИНТЕГРАЦИЯ И ВЗАИМОДЕЙСТВИЕ НА СОФТУЕРНИ ПРОГРАМИ

**ECTS кредити: 4,0**

**Седмичен хорариум:** 2 л **+** 1 у

# Форма за проверка на знанията:

**Изпит:** I

# Методическо ръководство Катедра „Музика”

**Факултет по изкуствата Лектори:**

Гл.ас. д-р Валери Димчев **Тел.:** +359 89825306

**E-mail:** valeridimchev@swu.bg

# Анотация:

Целта на дисциплината „Интеграция и взаимодействие на софтуерни програми“ е да изгради необходимите познания и умения, позволяващи свободен обмен на цялостни музикални проекти, файлове, идеи между различните аудио/видео софтуерни програми и приложения. Дисциплината дава необходимата подготовка, така че студентите да могат да синхронизират различни програми при работа по даден проект. Също така студентите се подготвят за съвместна работа с композитори, студиа, музиканти, при което се налага обмен, архивиране, трансфер на работни проекти, файлове.

# Съдържание на учебната дисциплина:

Лекционният курс е структуриран в четири части. В него се анализират и изучават основните методи и подходи при обмен на файлове между различни компютърни програми, както и съвременните принципи и правила, позволяващи едновременната работа с две или повече софтуерни приложения. Студентите се запознават с илюстративни видео материали и вече разработени работни проекти, в които са използвани изучаваните технологични подходи.

В практическите упражнения студентите изграждат практически умения при изпълнение на заданията; запознават се с начините и подходите при разрешаването на определена задача или изискване.

# Технология на обучението и оценяване:

Студентите се запознават със съвременните принципи, стандарти, практики, при които се налага обмен на файлове и проекти; прави се избор на подходящи аудио/видео MIDI, LOOP формати. Придобиват се познания и умения за генериране на AUDIO тракове и семпли, използвайки MIDI приложение. Студентите се запознават с REWIRE

протокола; създават свои и отварят външни OMF проекти, архивират проекти и трансферират информацията на различни носители чрез интернет или физически носители на информация. Обучаваните работят с външни приложения, виртуални инструменти и познават различните стандарти – VST, VSTI, AAX, AU.

Със студентите се провеждат два теста и минимум две практически задачи по време на семестъра. Изпитът е писмен, като се разработват два въпроса от конспект.

# ECTS кредити: 4,0 Седмичен хорариум: 3 у

**Форма за проверка на знанията: Изпит:** II

# Методическо ръководство Катедра „Музика”

**Факултет по изкуствата Лектори:**

Доц. д-р Клавдия Камбурова

**Тел.:** +359 73/ 588 511

**E-mail:** kamburova@swu.bg

# ВТОРА ГРУПА ДУБЛАЖ

**Анотация:**

Курсът на обучение по „Дублаж“ дава познания по отношение на подготовката, изпълнението и съвместната работа на актьор и звуков режисьор. Професионалната работата пред микрофон може да бъде осъществена в радиопредавания или да се реализира в студиата за дублаж и нахсинхрон, озвучаване на реклами, аудио книги и др. Теоретичните и практически знания, които ще получат студентите-магистри ще им послужат за успешно реализиране в областта на радио и телевизионните формати.

# Съдържание на учебната дисциплина:

В практическите упражнения студентите овладяват умения за подготовка и реализиране на различни видове дублаж. На студентите се осигуряват теоретични знания за спецификата на дейността; обсъждат се сценарии, изготвя се снимачен план, разпределят се задачи, обсъжда се техническото оборудване и организацията на репетициите.

# Технология на обучението и оценяване:

Дисциплината изгражда у студентите умения за четене и художествена гласова интерпретация на непознат текст; за боравене със звукови и говорни характеристики на герои от филми и телевизионни постановки; за развитие на собствена специфична техника; за постоянно изследване и импровизация. Обучаваните формират познания и практически умения за осъществяване дублаж на електронни книги, анимационни филми и игри, на радио и ТВ дублаж.

Студентите подготвят звуков дублаж на филмов откъс. През семестъра студентите разработват минимум пет практически задачи. Изпитът е практически. Състои се в писмен анализ на изготвените по време на семестъра задачи.

# ВИДЕОМОНТАЖ И АФТЪРЕФЕКТИ

**ECTS кредити: 4,0**

# Седмичен хорариум: 3 у

**Форма за проверка на знанията:**

**Изпит:** II

# Методическо ръководство Катедра „Музика”

**Факултет по изкуствата Лектори:**

Доц. д-р Клавдия Камбурова

**Тел.:** +359 73/ 588 511

**E-mail:** kamburova@swu.bg

# Анотация:

Курсът на обучение по „Видеомонтаж и афтърефекти“ цели да даде на студентите от магистърската програма теоретически познания и да формира практически умения за монтаж, афтърефекти, за основните настройки и параметри при работа с тях. Дисциплината формира умения за самостоятелно усвояване на нови програми или версии на използваните досега.

# Съдържание на учебната дисциплина:

В практическите упражнения студентите овладяват умения за работа с конкретен софтуер и алгоритъма на действия по отделните функции. Учебната дисциплина има за цел да въведе студентите в интерфейса на програмите, за да бъде използвано приложението правилно и рационално. Студентите се научават да анализират особеностите на филмовото изображение; да усвоят и боравят с интерфейса на софтуера. Дисциплината дава теоретични познания и формира практически умения за работа с необходимия за видеомонтажа и постигането на афтърефекти софтуер; формират се умения за алгоритъма на действия при реализирането на видеомонтажа и постигането на различни ефекти.

# Технология на обучението и оценяване:

Студентите създават композиция на timeline и използват ключови кадри (keyframes), придобиват умения да променят стойностите за преобразуване: координати на опорна точка, позиция, завъртане и прозрачност, както и да работят с многослойно съдържание. Обучаваните различават трите вида отношения на ключовите кадри: линейно, безие и задържане, създават и внасят маски, маски на слой, фон от Photoshop и Illustrator. Студентите се учат да комбинират жива картина със статични снимки, използват различните режими за сливане за цветни корекции, смяна на плътност, промяна на острота във живи видео изображения и снимки, да променят скоростта на движението равноускорително и равнозакъснително.

Студентите изработват звуков дублаж на филмов откъс, както и други практически задачи. Изпитът се състои в писмен анализ на изготвяните по време на семестъра задачи.

# ОБРАБОТКА НА СИГНАЛИ

**ECTS кредити: 4,0 Седмичен хорариум:** 3 у

# Форма за проверка на знанията: Изпит: II

**Методическо ръководство Катедра** „Музика“

# Факултет по изкуствата Лектори:

Гл. ас. д-р Валери Димчев

**Тел.:** +359 89825306

**E-mail:** valeridimchev@swu.bg

# Анотация:

Курсът по „Обработка на сигнали“ е насочен към формиране на знания и умения, необходими за самостоятелна работа с отделни звукови ефекти и семпли, както и класифицирането и подреждането им по различни показатели. Учебната дисциплина има за цел да разшири и обогати компетентностите на студентите с някои широко използвани съвременни методи и подходи при работа със студиен звук, с разнообразни сфери на приложение – аудио, телевизия, кино и др.

# Съдържание на учебната дисциплина:

В практическите упражнения студентите усвояват основните теоретични познания, относно обработката на звуковите сигнали и сферите на тяхното приложение в съвременната музика. Студентите-магистри придобиват умения за създаване на звукови библиотеки, които да съдържат ефекти (FX), лупове (LOOP), виртуални инструменти. Изработените звукови библиотеки могат да имат широко приложение в телевизионно и филмово оформление, интернет приложения, композиране на акустична или електронна музика, и др.

# Технология на обучението и оценяване:

 Обучаваните получават знания и умения относно използваните формати на звукозапис в съвременните технологии със съответните резолюции – семплинг честота и бит, теренен запис на звукови ефекти (FX), работа с loop технологията, изработка на виртуални инструменти и др. Студентите записват звукови източници на закрито и открито, в състояние са да редактират записаните файлове и да ги подреждат по определен показател, изработват завършени звукови библиотеки и семплирани виртуални инструменти. На студентите се осигуряват теоретични знания за видовете аудио формати и сфера на приложение, както и нужните практически умения за работа с музикален софтуер при звукозапис, конвертиране на аудио от/в различни аудио формати, изработка на музикални лупове (loop), изработка на семплирани виртуални инструменти.

 Изпитът е писмен – състои се в разработване на два въпроса от конспект.

# ТЕХНОЛОГИЯ НА ЗВУКОЗАПИСА НА ОТКРИТО

**ECTS кредити: 4,0 Седмичен хорариум:** 3 у

# Форма за проверка на знанията:

**Изпит:** II

# Методическо ръководство Катедра „Музика”

**Факултет по изкуствата Лектори:**

Х.пр. д-р Емил Трайчев

**Тел.:** +359 73/ 588 511

**E-mail:** art@swu.bg

# Анотация:

Курсът по „Технология на звукозаписа на открито“ се изгражда върху вече добре развити знания в областта на тонрежисурата, звукозаписа и звуковия дизайн. Проследяват се всички етапи още от възникването на звука, разпространението му в

акустична среда, записването му, до обработката, смесване и мастериране на крайния продукт. Разглежда се влиянието на шумовите ефекти и тяхното преодоляване.

# Съдържание на учебната дисциплина:

Учебната дисциплина има за цел формиране на умения за самостоятелна разработка на звукозаписен проект, обработката и медийна реализация на курсова работа. В практическите упражнения се овладяват умения за запис, смесване и мастериране, изчистване на шумове, съобразно особеностите на открития терен и вида на осъществяваната дейност. Студентите усвояват основните теоретични познания, относно обработката на звуковите сигнали и сферите на тяхното приложение в съвременната музика.

# Технология на обучението и оценяване:

Студентите придобиват познания за реализиране на запис и спецификите му в зависимост от акустичните особености на средата, въздействията на различни шумове и начини за преодоляването им. Обучаваните също така получават знания за процеса смесване и избор на ефекти, с оглед преследването на определени художествени параметри; за процеса мастериране. Формират се теоретически познания и практически умения за процеса записване, съобразно условията на реализация; развиват се практически умения за осъществяване на смесването и мастерирането.

Със студентите се провеждат два теста и минимум две практически задачи по време на семестъра. Изпитът е практически; състои се в обработка на звукозапис реализиран на открито.